Die Krag van Gebed – christianityworks
Home / FRESH / Die Krag van Gebed
Johannes 15:7 As julle in My bly en my woorde in julle, vra dan net wat julle wil hê, en julle sal dit kry.
Een van die groot vrae waarmee ons dikwels stoei is: waarvoor kan jy alles vir God vra? Enigiets, of is daar dinge wat jy nie behoort te vra nie? Sê my, waarvoor kan jy God vra?
Baie van die dinge wat Jesus gesê het, toe Hy op aarde was, het mense geskok en soms beledig. Dit was wat op die ou end tot Sy kruisiging gelei het.
En een van die buitengewone stellings wat Hy gemaak het, het die godsdienstige leiers se hare laat rys; Hy het gesê in:
Dit het die Pandora-kis behoorlik oopgemaak! Vra vir net wat jy wil hê, en jy sal dit kry?
Enigiets?! Hoe kan Hy so 'n belofte maak? Dis eenvoudig. Sy belofte begin met 'n voorwaarde: As jy in My bly, en my woorde in jou.
Daardie woord 'bly' is 'n sterk woord. Volgens die woordeboek beteken, dit om te berus in, aan te hou, te verduur, vas te staan, nooit te vertrek nie. As ons dus hierdie verregaande belofte lees, en die voorwaarde verstaan – dat ons in Christus, en sy Woord in ons, moet bly – dan kan ons baie duidelik sien hoe hierdie belofte werk.
Want wanneer Jesus die Here van jou lewe word, dan verander die begeertes van jou hart heeltemal. Met die gevolg dat dít waarvoor jy vra, volgens sy wil is. Want as jy met jou mond bely en met jou hart glo dat Jesus jou Here is… is dit nie meer jou wil nie, maar syne.